Paul Koht

Paul Steenstrup Koht (1844–1892) var en norsk pedagog og politiker knyttet til Venstre.

Koht ble student fra Tromsø skole i 1861, og cand.philol i 1868. Fra 1869 var han lærer ved Tromsø skole og ble overlærer fra 1871. Fra 1877 til 1883 var han medlem av bystyret i Tromsø, ordfører i tidsrommet 1883–1885. Han var redaktør av Tromsøposten i 1872. I tidsrommet 1883–1888 var han varamann til Stortinget fra Tromsø.

I 1885 flyttet familien til Skien, hvor Koht ble overlærer ved Skien skole. Også her engasjerte han seg i politikken og var ordfører fra 1887. Som ordfører ledet han arbeidet med å gjenreise byen etter den store bybrannen i 1886.  

Koht møtte som representant for Skien på Stortinget 1889–1891, og var valgt for perioden 1891–1894. 

 Privatliv 
Koht var sønn av apoteker Joachim Andreas Koht og Johanna Andrea Conradi.  Han var gift med Betty Giæver, og far til professor Halvdan Koht.

 Referanser 


 Eksterne lenker 


Kategori:Stortingsrepresentanter fra Venstre
Kategori:Stortingsrepresentanter 1889–1891
Kategori:Stortingsrepresentanter 1892–1894
Kategori:Ordførere i Tromsø
Kategori:Ordførere i Skien
Kategori:Venstre-ordførere i Troms
Kategori:Venstre-ordførere i Telemark
Kategori:Norske skoleledere
Kategori:Norske redaktører
Kategori:Personer fra Bodø kommune